Smegenys pavalgius
Jei išsunktume visą mūsų smegenyse esantį skystį
ir išskaidytume jas į sudedamąsias maistines medžiagas,
ką pamatytumėme?
Didžiąją sausų smegenų dalį sudarytų riebalai,
dar vadinami lipidais.
Likusioje smegenų masėje rastume baltymų ir amino rūgštis,
mikroelementus
ir gliukozę.
Be abejo, smegenys yra kur kas daugiau, nei tik maistinių medžiagų suma,
tačiau kiekviena šių dalių turi įtakos mūsų funkcionalumui,
vystymuisi,
nuotaikai
ir energijai.
Taigi, ta apatija, apėmusi po pietų,
ar netikėtas energijos gūsis vėlų vakarą –
visa tai gali būti paprasčiausias maisto poveikis mūsų smegenims.
Iš riebalų mūsų smegenyse, svarbiausios yra omega 3 ir 6.
Šios būtinos riebalinės rūgštys,
siejamos su degeneracinių smegenų ligų prevencija,
gaunamos tik per mitybą.
Todėl omega praturtintas maistas,
kaip riešutai,
sėklos
ir riebi žuvis,
yra būtinas mūsų ląstelių membranų kūrimui ir priežiūrai.
Ir nors omega yra naudingi riebalai mūsų smegenims,
ilgalaikis kitų, pavyzdžiui, transriebalų ir sočiųjų riebalų vartojimas
gali pakenkti smegenų sveikatai.
Tuo tarpu, baltymai ir amino rūgštys –
svarbiausios maistinės medžiagos augimui ir vystymuisi –
kontroliuoja mūsų savijautą ir elgesį.
Amino rūgštyse yra neurotransmiterių pirmtakų.
Tai – cheminiai pasiuntiniai, kurie nešioja signalus tarp neuronų,
taip paveikdami mūsų nuotaiką,
miegą,
atidumą
ir svorį.
Jie – viena priežasčių, kodėl jaučiamės ramūs suvalgę didelę lėkštę makaronų,
ar budrūs po baltyminio maisto.
Sudėtingi junginių deriniai maiste
stimuliuoja smegenų ląsteles išskirti nuotaiką keičiančius norepinefriną,
dopaminą
ir serotoniną.
Nėra lengva pasiekti smegenų ląsteles,
tad ribota prieiga verčia amino rūgštis rungtyniauti.
Įvairovės pilna mityba padeda išlaikyti subalansuotą
smegenų pasiuntinių derinį,
ir apsaugo nuotaiką nuo didelių svyravimų.
Kaip ir kiti mūsų organai,
smegenims naudingiausias stabilus mikroelementų tiekimas.
Antioksidantai, esantys vaisiuose ir daržovėse,
padeda smegenims nugalėti laisvuosius radikalus, naikinančius smegenų ląsteles,
ir veiksmingai dirbti ilgesnį laiko tarpą.
Be galingųjų mikroelementų,
kaip vitaminai B6,
B12
ir folio rūgštis,
mūsų smegenys būtų jautrios smegenų ir psichinėms ligoms.
Tokie mikroelementai, kaip geležis,
varis,
cinkas,
ar natris,
yra taip pat būtini smegenų sveikatai ir ankstyvam kognityviniam vystymuisi.
Smegenims efektyviai transformuoti ir perduoti šias
naudingas maistines medžiagas
reikia kuro ir kuo daugiau.
Nors mūsų smegenys sudaro tik apie 2% mūsų kūno svorio,
jos sunaudoja iki 20% turimos energijos.
Didžioji dalis šios energijos gaunama iš angliavandenių,
kuriuos mūsų organizmas išskaido į gliukozę ir cukrų kraujyje.
Kaktinė smegenų skiltis yra itin jautri gliukozės trūkumui,
tad psichinės funkcijos pakitimai yra vieni pirmųjų
maistinių medžiagų trūkumo ženklų.
Tarkime, kad gliukozės gauname reguliariai,
kaip skirtingi angliavandeniai veikia mūsų smegenis?
Yra trys angliavandenių rūšys:
krakmolas,
cukrus
ir ląsteliena.
Daugumoje etikečių
jie visi sudedami į bendrą angliavandenių kiekį,
tačiau cukraus ir ląstelienos santykis visumos atžvilgiu
lemia mūsų kūno ir smegenų reakciją.
Didelio glikemijos indekso produktai, kaip balta duona,
greit išskiria gliukozę, taip padidindami jos kieky kraujyje,
tačiau jis greit ir nukrinta.
Cukraus kiekiui kraujyje nukritus, krenta ir mūsų nuotaika bei atidumas.
Kita vertus, avižos, grūdai ir ankštiniai augalai išskiria gliukozę lėtai,
todėl mūsų atidumas išlieka stabilesnis.
Siekiant ilgalaikio smegenų veiksmingumo
svarbu rinktis įvairią ir maistingą mitybą.
Tavo pasirinkimas, ką kąsti, kramtyti ir nuryti,
daro tiesioginę ir ilgalaikę įtaką
galingiausiam organui tavo kūne.